**Centrālās statistikas pārvaldes veiktie pasākumi administratīvo datu izmantošanas uzlabošanā un respondentu sloga mazināšanā 2020.gadā**

Centrālās statistikas pārvaldes (turpmāk – CSP) kā oficiālās statistikas sistēmas vadošās iestādes darbs turpinās atbilstoši apstiprinātajiem stratēģiskajiem virzieniem, lai nodrošinātu iestādes plānoto pasākumu īstenošanu, tai skaitā respondentu sloga mazināšanu un partnerības pilnveidošanu, administratīvo datu arvien plašāku pielietojumu statistikas ražošanā, kā arī jaunu datu avotu un metožu apzināšanu, īstenošanu, nodrošinot neatkarīgu augstas kvalitātes statistiku.

1. Sakarā ar to, ka 2021. gadā tiks veikta tautas un mājokļu skaitīšanu izmantojot administratīvos datus, tika sagatavots ikgadējais informatīvais ziņojums “Par pasākumu plānā 2021. gada tautas skaitīšanas sagatavošanai un organizēšanai paredzēto pasākumu izpildi”, kas 2020. gada 20. maijā ievietots Ministru kabineta e-portfelī bez izskatīšanas.
2. Pabeigta informācijas apkopošana no pašvaldībām par 2019. gadā nojauktām ēkām, kā arī dzīvošanai nederīgo (grausti, drupas) dzīvojamo ēku adresēm, kā arī apkopota informācija par dzīvojamo ēku labiekārtotību no centralizētās siltumapgādes, kā arī centralizētā ūdensvada un kanalizācijas pakalpojumu sniedzējiem pašvaldībās.
3. Sagatavota mājokļu rādītāju testa datu bāze 01.01.2020. un tautas skaitīšanas testa datu bāze 01.01.2020. ar iedzīvotāju izglītības līmeņa un ekonomiskās aktivitātes, profesijas, nodarbinātības rādītājiem no administratīvajiem datu avotiem un nodota nepieciešamo imputāciju veikšanai.
4. Viens no svarīgākajiem gada uzdevumiem - iedzīvotāju skaita novērtējuma sagatavošana un to skaita novērtēšanas jaunas (uzlabotas) metodes izstrāde. Saņemti papildus detalizēti administratīvie dati no VSAA, CSDD un NVD, novērtēta to kvalitāte, uzsākts darbs pie metodes izstrādes.
5. IZM VIIS sistēmā jāturpina darbs pie augstskolu datu kvalitātes pilnveides, lai nākotnē varētu samazināt pārskatu 1-augstskola. Joprojām ievadīto datu apjoms neatbilst tam, kas nepieciešams, lai būtiski mazinātu respondentu slogu.
6. Lai nodrošinātu datus izglītības politikas veidotājiem pierādījumos balstītas politikas izstrādei un ieviešanai augstākās un profesionālās izglītības jomā, kā arī sabiedrības informēšanai, atbilstoši 2019. gada 25. jūnija Ministru kabineta noteikumiem Nr. 276 „Valsts izglītības informācijas sistēmas noteikumi”, izmantojot administratīvos datus sagatavoti un iesniegti Izglītības un zinātnes ministrijai augstskolu absolventu monitoringa dati – par 2017.  un 2018. gada augstskolu absolventu ekonomisko aktivitāti, nodarbinātību un ienākumiem, kā arī 2020. gadā pirmo reizi par profesionālās izglītības iestāžu absolventiem. CSP dati jāgatavo katru gadu 10 gadus pēc studiju absolvēšanas gada.
7. 2020. gadā tika veikta lauksaimniecības skaitīšana (LS 2020). Sagatavotas video vadlīnijas respondentiem CSP interneta vietnē ar pamācību kā iesniegt LS 2020 informāciju elektroniski. Kopumā LS 2020 ir iegūta informācija par 63 tūkst. lauku saimniecībām jeb 99 %. 23,2 % respondentu iesniedza datus elektroniski, bet no pārējiem informācija tika iegūta ar intervētāja starpniecību. 2020. gada lauksaimniecības skaitīšanā iekļauti 288 rādītāji. Informācija par 184 rādītājiem jeb 63,8 % iegūta no administratīvajiem datu avotiem saimniecībām, par kurām ir pieejama informācija Lauku atbalsta dienesta Integrētās administrēšanas un kontroles sistēmas ES Tiešo maksājumu datubāzē, Lauksaimniecības datu centra (LDC) Lauksaimniecības dzīvnieku reģistrā, LDC Bioloģiskās lauksaimniecības informācijas sistēmā un LDC Novietņu infrastruktūras reģistrā.
8. “Metodoloģisko procesu pilnveidošana jaunās Integrētās lauku saimniecību statistikas (IFS) ieviešanai” ietvaros veikta administratīvo datu avotu - VID un Uzņēmumu reģistra – informācijas izpēte un analīze ar mērķi izvērtēt iespējas šo informāciju izmantot datu par nodarbinātajiem lauksaimniecībā nodrošināšanai IFS regulas ietvaros, kā arī izsekot Uzņēmumu reģistrā reģistrēto lauku saimniecību īpašnieku maiņai.
9. Datu vākšanas modernizācijas procesu ietvaros, šā gada 10. martā ir noslēgta jauna starpresoru vienošanās par informācijas sniegšanu starp CSP un LDC, kas nodrošinās jaunu administratīvo datu saņemšanu, kas ļaus pilnveidot administratīvo datu izmantošanu statistikas nodrošināšanai un samazināt respondentu noslodzi. Atbilstoši vienošanās 2020. gada 16. jūnijā pirmo reizi ir saņemta informācija no LDC Novietņu infrastruktūras reģistra par dzīvnieku turēšanas un ēdināšanas sistēmas un kūtsmēslu apsaimniekošanu. Šī informācija gandrīz pilnībā nodrošinās 2020. gada lauksaimniecības skaitīšanas datus modulim par lauksaimniecības dzīvnieku turēšanu un kūtsmēslu apsaimniekošanu, tādējādi paplašinot administratīvo datu izmantošanu lauksaimniecības statistikā. Saskaņā ar Starpresoru vienošanos ar LDC, 2020. gada augustā pirmo reizi saņemti dati par reģistrētām akvakultūras zivju, vēžveidīgo un molusku novietnēm, kas atvieglos akvakultūras statistikas datu ieguvi.
10. Tika veikti apsekojuma Par energoresursu patēriņu mājsaimniecībās 2020. gadā, kas notiks 2021. gadā, sagatavošanās darbi. Sadarbībā ar Latvijas institūcijām (Ekonomikas ministrija, VARAM uc.) un Eiropas enerģētikas savienību pilnveidota anketa, ieviešot tajā jaunus alternatīvās enerģijas veidus, kā arī sagatavota rokasgrāmata, kas ietver detalizētu metodikas izstrādi, kas veicinās augstas kvalitātes datu sagatavošanu. No anktas izņemti 2 akualitāti zaudējuši jautājumi, savukārt, iekļauti jautājumi kas sniegs informāciju energoefektivitātes politikas monitoringam, turklāt šādi dati nav pieejami administratīvajos datos.
11. Noslēgta divpusēja vienošanās ar *Eurostat* par starptautisko naktsmītņu rezervēšanas platformu datu saņemšanu NACE 55.2 “Izmitināšana viesu mājās un cita veida īslaicīgas apmešanās vietās” kategorijā. Saņemtie dati uzlabos vērtējumu par viesu dzīvokļu un brīvdienu māju īpatsvaru kopējā naktsmītņu statistikā, kas tiek balstīts uz CSP *web scraping* metodē iegūtajiem datiem.
12. Pārskata periodā tika veikts *web scraping* no starptautiskas naktsmītņu rezervēšanas platformas, lai noskaidrotu viesu dzīvokļu skaitu Latvijā, to raksturojošos rādītājus un pavadīto nakšu skaitu par 2018. – 2019. gadu. Februārī *web scraping* rīks tika operatīvi pielāgots platformā ieviestajām izmaiņām, kas bija spēkā 2 nedēļas, lai iegūtu informāciju par viesu pavadītajām naktīm.
13. Dalība sanāksmē ar Nacionālo veselības dienestu (10.12.2020) un sadarbības līguma grozījumu izstrāde par iespēju saņemt darbnespējas lapu datus personu līmenī, kas nodrošinātu papildu informāciju pilna laika ekvivalenta kvalitatīvākiem aprēķiniem ceturkšņa un Darba samaksas struktūras apsekojuma vajadzībām.
14. Uzsākts darbs sadarbības līguma ar FKTK grozīšanai, lai tajā varētu atspoguļot esošo situāciju datu saņemšanas periodiskumā un pievienot datu avotus, kas iepriekš nebija atrunāti. Iespējamās līguma izmaiņas tika nodotas saskaņošanai ar FKTK.
15. Uzlabota imputācijas metode, izmantojot pieejamos administratīvos datus, tirdzniecības un pakalpojumus īstermiņa statistikas pārskatiem, kas, savukārt, ļāvis nodrošināt kvalitatīvākus izejas datus ātrā IKP aprēķiniem.
16. Izvērtējot pieejamo administratīvo datu lietošanas iespējas un rādītāju dublēšanos pārskatos, izdevies 2020.gadā samazināt respondentu noslodzi tirdzniecības un pakalpojumu īstermiņa statistikas pārskatos par 5%, salīdzinot ar 2019.gadu.
17. Gada laikā tika veikta darbības veida vienību (DVV) pārskatīšana un kritēriju noteikšana īstermiņa rūpniecības un būvniecības statistikā, kā rezultātā tika samazināts DVV skaits un slogs uzņēmumiem.
18. Statistikas uzņēmumu reģistrā veiktas papildus aktivitātes atvērto datu izmantošanā, tiek nodrošināta biežāka informācijas aktualizācija izmantojot VID un UR publiski pieejamo informāciju.
19. Dalība Pētniecības un attīstības kopienas sanāksmē (03.07.2020) un vienošanās ar Pētniecības un attīstības kopienas pārstāvjiem par vadlīniju izstrādes procesa pabeigšanu pārskatu iesniegšanai un to, ka to papildināšanai ir nepieciešams saņemt labās prakses piemērus no valsts kapitālsabiedrībām par to, kā iespējams organizēt datu vākšanu uzņēmumos.
20. 2020.gadam tika palielinātas CSP noteiktās tirdzniecības apjoma robežvērtības gan izvedumam, gan ievedumam, kuras pārsniedzot, respondentiem ir jāsniedz Intrastat pārskati. Ir papildināti Metodoloģiskie skaidrojumi veidlapu aizpildīšanai.
21. E-pārskata sistēmā tika uzlabota ISDAVS funkcionalitāte Intrastat pārskatiem, papildinot ar automātisko aprēķinu funkciju ar iespēju veidot faktūrrēķina vērtību kopsummu
22. 2020. gada sākumā tika pilnveidota matemātiskā novērtējuma metode Intrastat datiem respondentu neatbildētības gadījumā un respondentiem zem robežvērtības griezumā pa valstīm, pielietojot pieejamo informāciju no VID PVN datiem.
23. Tika izstrādātas izmaiņas gada veidlapās 2-IC “Pārskats par importēto preču cenām 20xx. gadā”, līdz ar to respondentiem vairs nebūs jānorāda vidējā cena, bet decembra vai tuvākā pieejamā mēneša cena.
24. 2020. gadā samazināts veidlapas 1-RC “Pārskats par ražotāju cenām rūniecībā” respondentu skaits par 40 uzņēmumiem, kuriem ir apstiprināti oficiālie tarifi Sabiedrisko pakalpojumu regulēšanas komisijā vai pašvaldību iepirkumos.
25. Ir ieviesta labā prakse - ja tiek saņemta no respondentiem informācija, ka tiek pārskatītas cenas, piemēram, sakarā ar līgumiem reizi pusgadā vai gadā, tad tiek ieviesti atvieglojumi ar nosacījumiem, ka pārskats jāiesniedz, reizi ceturksnī, reizi pusgadā, vai reizi gadā, kā arī tiek norādīts, ka pie cenu izmaiņām starp šiem posmiem ir jāsniedz informācija CSP.
26. Samazināts veidlapas 1-meži “Pārskats par mežsaimniecības izmaksām” respondentu skaits, tā samazinot respondentu noslodzi. Respondentu skaits samazināts par 500 jeb 47% (no izlases izslēgtas fiziskās personas – meža īpašnieki, jo darbus viņu mežos veic firmas – mežsaimniecības pakalpojumu sniedzēji.
27. Izmainīti veidlapas 2-EK “Pārskats par enerģētisko resursu iegādi un izlietošanu 2020. gadā” izlases veidošanas kritēriji, izmantojot CSDD saņemto informāciju par transportlīdzekļu sadalījuma pēc degvielas veida. Rezultātā samazināta respondentu noslodze par 1 000 jeb 17 %.
28. Ņemot vērā, ka COVID-19 krīzes rezultātā CSP bija spiesta pārtraukt visu apsekojumu intervijas klātienē, CSP attīstīja interneta un tālruņa aptauju metodes, lai savāktu apsekojumos nepieciešamo atbilžu apjomu. Latvijas iedzīvotāju e-pasta adreses un tālruņu numurus izmanto, lai apsekojumos sazinātos ar respondentu – aicinātu atbildēt internetā vai pa tālruni, tādējādi netraucējot respondentu dzīvesvietā. Tā kā CSP pieejams tikai ierobežots skaits tālruņa numuru un epasta adrešu (CSP uzkrātā informācija), MK 2020. gada 12. marta rīkojumā Nr. 103 "Par ārkārtējās situācijas izsludināšanu" 4.30.2 punktā tika noteikts, ka VID, PMLP un CSDD ir jāsniedz CSP to rīcībā esošo informāciju par fizisko personu kontakttālruņiem un e-pasta adresēm. Minētās iestādes šos datus sniedza, kas ļāva piekārtot tālruņa numurus 69 % DSA, EU-SILC un IKT apsekojumu izlases un 74 % epasta adreses tādējādi ļaujot uzlabot apsekojumu respondences līmenti un datu kvalitāti.
29. Turpinās darbs pie valsts reģistros pieejamo tālruņa un epasta adrešu iegūšanas, lai šo kontaktinformāciju izmantotu CSP telefonintervijām un internetaptaujām. 2020. gadā noslēgta vienošanās ar Tele 2 par pieejamo mobilo tālruņa numuru piekārtošanu CSP apsekojumu izlasēm personu līmenī (tālruņu piekārtošana tiks veikta divas reizes gadā) un 2020. gada decembrī pirmo reizi saņemti tālruņa numuri izmantošanai apsekojumos. Jāturpina darbs ar citiem elektronisko sakaru komersantiem. Jāizvērtē iespēja CSP iegūt personu oficiālās epasta adreses izmantošanai saziņā ar respondentiem un apsekojumu veikšanai.
30. Lai CSP varētu saņemt citu iestāžu uzkrāto klientu kontaktinformāciju, nosūtīta vēstule Datu valsts inspekcijai ar lūgumu sniegt atzinumu, ka atbilstoši tiesiskajiem un faktiskajiem apstākļiem šādas informācijas nodošana CSP ir pamatota un pieļaujama. Papildus lūgts sniegt viedokli par iespējamo CSP rīcības modeli abonentu vai lietotāju telefona numuru iegūšanai no elektronisko sakaru komersantiem, kuri šobrīd šādas sadarbības iespējas noraida.
31. Ceturkšņa pārskatā ‘‘2-darbs’’ par 4 procentpunktiem paplašināts to privāto uzņēmumu īpatsvars, kuri netiek apsekoti, bet kuru rādītāji tiek iegūti, izmantojot VID datus un trūkstošo rādītāju pierēķinus no iesniegtajiem pārskatiem.
32. Izmantojot VID datus par COVID pandēmijas laikā sniegto atbalstu uzņēmumiem dīkstāvju pabalstu un algu subsīdiju formā, pārskatā eviestas papildu kontroles, lai nodrošinātu datu kvalitāti saistībā ar dīkstāvēm, uzlabotu algu subsīdiju un līdz ar to arī darbaspēka izmaksu indeksa rādītāja datu kvalitāti, kā arī lai regulāri aizpildītu *Eurostat* aptauju par valdības atbalsta pasākumiem COVID-19 krīzes laikā. *Eurostat* šo informāciju publicē un regulāri atjauno.
33. CSP datubāzēs pirmo reizi nopublicēti dati par darba ņēmēju skaita sadalījumu pēc darba ienākumiem un iegūtās izglītības līmeņa (aprēķini no VID un tautas skaitīšanas datubāzes datiem).
34. Sagatavoti pasākumi 2021.gada respondenta sloga samazināšanas jomā saistībā ar ceturkšņa pārskatu “2-darbs’’. 2021.gada samazināts rādītāju skaits visās trīs veidlapās (“2-darbs’’, “2-darbs(īsā)’’, “2-darbs-pašvaldības’’) un paaugstināts nodarbināto skaita slieksnis (no 50 uz 100) lielajiem komersantiem kuri tiek apsekoti 100%.
35. Sākot ar 2020.gadu, atcelts pārskats par būvatļaujām – oficiālās statistikas nodrošināšanai tiek izmantoti tikai Būvniecības informācijas sistēmas (BIS) dati.